Jens Rohde (V), 2005-06-15:
Jeg vil gerne kvittere statsministeren for en tale, som endnu en gang klart understreger, at Danmark har en regering, der ikke bare taler i overskrifter, men en regering, der udviser mod og M052S45904731KAJE.FM.FM Page 4615
Tuesday, November 8, 2005 4:29 PM handlekraft; en regering, der skaber konkrete resultater hver eneste dag for den enkelte dansker.
Det store plusord i den danske politiske debat for tiden er ordet reformer.
Det er vi glade for i Venstre, for Danmark har en regering, der ikke bare taler om reformer, men med VK-regeringen bliver de faktisk gennemført.
Denne regering har gennemført en reform af sundhedsvæsenet.
Reformen sætter den enkelte patient i centrum og medfører markant hurtigere behandling og kortere ventetider.
Kl. 9.40
Denne regering har gennemført en fritvalgsreform, der giver danskerne en reel valgmulighed mellem offentlige og private løsninger samt mulighed for selv at bestemme, hvor man ønsker at få sine børn passet, hvor børnene skal gå i skole, hvor man vil bo som ældre, og hvem der skal stå for hjemmehjælpen.
Denne regering har gennemført en barselreform; forældre har i dag mulighed for at holde et helt års fleksibel barselorlov.
Denne regering har gennemført en folkeskolereform, der sætter nye standarder for folkeskolen og bringer fagligheden i højsædet.
Denne regering har gennemført en reform af gymnasiet.
Eleverne får større valgmuligheder, fagligheden styrkes, og forberedelsen til de videre studier forbedres.
Denne regering har lavet en universitetsreform.
Den sikrer, at det danske samfund får mere ud af forskningen, fordi forskningen lettere kan omsættes ude i virksomhederne.
Denne regering har gennemført en arbejdsmarkedsreform.
Reformen bringer flere mennesker i arbejde, og ledigheden er på vej mod et historisk lavt niveau.
Alene det sidste år er ledigheden faldet med 20.000.
Denne regering har gennemført en arbejdsmiljøreform.
Reformen sikrer hurtigere og bedre screening af virksomhedernes arbejdsmiljø, og den giver en langt mere målrettet indsats mod de virksomheder, der har problemer med arbejdsmiljøet.
Denne regering har gennemført en arbejdsskadereform.
Reformen skal forkorte ventetiden på afgørelser om erstatninger ved arbejdsskader, så folk, der er ramt, kan komme videre i livet.
Denne regering har gennemført en lang række miljø- og naturreformer.
nogen sinde.
Forsvaret bliver med reformen bedre rustet til at klare både nutidens og fremtidens udfordringer.
Denne regering har reformeret udlændingepolitikken i Danmark.
Folk af anden etnisk herkomst skal i skole, i uddannelse, i arbejde, ind i fællesskabet.
Denne regering reformerer politi- og retskredsene i Danmark.
Det giver mere politi på gaden, større opklaringsprocent og bedre tryghed for borgerne.
Det er den største reform af danmarkskortet og den offentlige opgaveløsning i 30 år.
Kommunalreformen skal sikre bedre offentlig service til danskerne.
Denne regering har ikke gennemført en skattereform, men den har gennemført en skatterevolution.
1.297 dage, uden at skatter og afgifter er steget, er en revolution, der sikrer danskerne tryghed og større frihed.
De mange reformer, som regeringen har gennemført, er selvfølgelig ikke et mål i sig selv.
De tjener alle til at give danskerne en bedre service, at bruge danskernes skattekroner mere fornuftigt og at skabe mere tryghed og større frihed for alle.
Og reformerne virker.
Selv Socialdemokraterne synes nu at erkende regeringens resultater og acceptere store dele af regeringens politik, i hvert fald i overskriften.
Ord som »menneskefjendsk udlændingepolitik« er afløst af accept, i hvert fald i overskriften.
Ord som »sorte skole« om skolepolitikken er nu afløst af accept, i hvert fald i overskriften.
Ja, nu mener Socialdemokraterne tilmed vistnok, at folkeskolen har penge nok.
Ord som »asocialt« i forbindelse med skattestoppet er afløst af accept, i hvert fald i overskriften.
Selv kommunalreformen har fået mere socialdemokratisk støtte, om end mest i overskriften.
De er alle overskrifter, der peger i den rigtige retning, og det er et godt tegn på, at regeringen gør en forskel.
erne gør partiet en stor dyd ud af at støtte regeringens udlændingepolitik og være uenige med Det Radikale Venstre.
Beslutningsforslag, lovforslag og vedtagelser i udlændingepolitikken har hele foråret været fælles radikalt-socialdemokratisk gods.
Alt hvad regeringen derimod kommer med, stemmer Socialdemokraterne imod sammen med den yderste venstrefløj.
Kl. 9.45 På skatteområdet hører vi nu til vores store glæde, at Socialdemokraterne vil forhandle finanslov med skattestoppet som præmis.
Det er glædeligt, men kigger man på partiets beslutningsforslag bare i dette forår, så er det lidt svært ikke at møde den overskrift med en vis skepsis.
Socialdemokraterne har fremsat forslag i medierne og i Folketingssalen for i gennemsnit 70 mio. kr. om dagen siden valget, 70 mio. kr. hver dag i udgiftskrævende forslag.
Det er den foreløbige regning til skatteyderne, hvis Socialdemokraterne havde flertal for deres politik.
Så er der kommunalreformen.
I forbindelse med formandsvalget hos Socialdemokraterne kritiserede fru Helle Thorning-Schmidt sin gamle partiledelse for at have svigtet sit ansvar.
Vi må jo desværre konstatere, at det ikke blev stort anderledes, da realiteterne kom for en dag.
Ansvaret for de store og betydningsfulde dele af kommunalreformen kunne ikke vinde gehør i den socialdemokratiske folketingsgruppe.
Siger ét og gør noget andet.
Siger ét og gør noget andet, ja, det var Socialdemokraternes store slogan under valgkampen.
Jeg troede dengang, at der var tale om et angreb på regeringen.
I dag kan vi se, at det var et socialdemokratisk valgløfte.
I disse dage gennemfører vi kommunalreformens endelige lovpakke, og det nye danmarkskort tager form, en historisk reform ikke bare i størrelse og omfang.
Over hele landet har borgere, interesseorganisationer, personaleorganisationer og lokalpolitikere taget aktivt del i både at tegne det nye landkort og få tilrettelagt opgaveløsningen, så den tjener borgernes bedste.
I Venstre har vi noteret os det meget store engagement med udelt begejstring, og vi vil gerne takke alle, der har bidraget til og stadig bidrager med tanker, ideer og inspiration til reformen.
Nu vedtages lovene her i Folketinget, men det bliver i høj grad op til alle ude i det ganske land, der har berøring med reformen på den ene eller den anden måde, at bidrage til at nå det mål, som jo har været klart fra starten.
Kommunalreformen skal ikke bare lappe på nuværende problemstillinger.
Den skal sikre grundlæggende forbedringer i den offentlige service.
Det enkelte menneske skal i fokus.
Hvad enten det er hjælp til at få et job, hjælp i forbindelse med sygdom, hjælp til specialundervisning, uddannelse eller omsorg, så skal danskerne opleve, at systemet er til for dem, ikke omvendt.
Med kommunalreformen får vi gjort kommunerne stærkere, så de kan løse flere opgaver.
Det betyder, at ansvaret kommer så tæt på borgerne som muligt, og at borgerne får én indgang til det offentlige.
Med kommunalreformen skaber vi et stærkere Danmark, der står rustet til fremtidens udfordringer.
Et er at lave en kommunalreform i Danmark, noget helt andet er at reformere det europæiske samarbejde i EU.
Men også den reform har vital betydning for EU og selvfølgelig også Europa.
Vi må ikke glemme, at ti lande allerede har godkendt den ny forfatningstraktat.
Traktaten er ikke en liberalistisk traktat.
Det er heller ikke en socialistisk traktat.
Det er en traktat med et sæt spilleregler, der skal sikre, at EU kan træffe beslutninger med 25-30 lande som medlemmer.
Det er en traktat, som forener beslutningskraft med et mere demokratisk EU, og det er en traktat, som sikrer borgerne en række rettigheder inden for Fællesskabet.
Hvorvidt den førte politik bliver liberal, socialdemokratisk eller socialistisk, afhænger jo helt og holdent af, hvilke regeringer Europa har, og hvordan disse regeringer fører deres politik.
Det holder selvfølgelig ikke modstanderne og især venstrefløjen tilbage fra at male de store spøgelser op.
Ved folkeafstemningen i 1986 om EF-pakken forudså modstanderne, at vi kunne sige farvel til danske film med danske skuespillere.
Dansk film har vel aldrig haft det bedre end i dag.
I 1989 forudså modstanderne, at EU ville fastholde og bestyrke Irlands daværende fattigdom.
Irland har aldrig haft det bedre end i dag.
I 1992 og 2000 var modstanderne sikre på, at vores sociale system ville lide en krank skæbne, og at folkepensionen ville forsvinde.
Folkepensionen har aldrig været højere end i dag.
Tuesday, November 8, 2005 4:29 PM
digt serviceeftersyn, hvis garantien da stadig er gyldig, eller også kunne de overveje at indlevere dem til miljørigtig destruktion.
Kl. 9.50
Det, som jo er det helt afgørende med forfatningstraktaten, er, at 25 lande er enige om, hvad man kan, og hvad man ikke kan inden for Fællesskabets rammer.
Det er et kæmpe fremskridt for Europa, og det er i sig selv en bedrift og en gave til Europas befolkninger, at historien har gjort det muligt at lave et fællesskab og et sæt vedtægter for ikke bare 15, men nu 25 lande og flere i fremtiden.
Europa har i mere end 40 år været opdelt i Øst og Vest, en opdeling, som bestod af dem og os, de gode og de onde, alt efter hvilken side af jerntæppet man nu så det fra.
Historien giver os en chance, som fremtidige generationer ikke vil kunne tilgive os at vi ikke udnytter.
Vi skal samle Europa, og det er derfor, at vi skal udnytte den enestående chance, vi har nu, for i bogstaveligste forstand at binde os til hinanden, binde os til et fælles ansvar for fremtidens Europa, som vi har et skæbnefællesskab med.
Det gør vi bedst, hvis vi har et sæt spilleregler, som både store og små lande siger ja til at efterleve.
Ingen af os ved endnu, hvad de næste 2 dages topmøde i EU vil bringe, men i Venstre sætter vi vores lid til, at regeringscheferne vil udvise det nødvendige statslederskab, hvor ikke abespillet, men håbet for fremtidens Europa vil drive beslutningerne frem.
De tidligere Østpagtlande har vist stort mod til reformer gennem de sidste 15 år, så de kunne være med i et fælles Europa uden jern- eller sølvtæppe.
Nu skal også det gamle VU – eller ikke VU – det gamle EU vise sin værdighed og sin vilje til reformer.
Ja, hvad hjertet er fuldt af!
Venstre ønsker et Europa med frihed for mennesker; vi ønsker et Danmark med frihed for mennesker.
Venstre vil bidrage til et Europa, hvor mennesker tager personligt ansvar; vi vil bidrage til et Danmark, hvor man tager personligt ansvar.
Venstre vil bidrage til et konkurrencedygtigt Europa; vi vil bidrage til et konkurrencedygtigt Danmark, hvor folk kan gå på arbejde, tjene til eget livsophold og bidrage til fællesskabet.
Regeringen har i endnu et folketingsår vist vejen med både vilje og mod til at skabe reformer, føre dem ud i livet, så vel nationalt som internationalt.
Danmark har en regering, der sætter indhold og handling bag de mange overskrifter.